### 32.    Status på udmøntning af KUI-modellen i Kalundborg Kommune

**Åbent**

Sagsnr.: 326-2019-4896        J.nr.: 15.00.00           Dokumentnr.:
326-2020-219185

**Sagstype**

Orientering.

**Resume og sagens baggrund**

Kommunalbestyrelsen har på møde den 26. juni 2019 besluttet
at organisere arbejdet i den kommunale ungeindsats (KUI) i form af et
’tværgående team’ og placeret ansvaret for koordineringen af den samlede
ungeindsats i Jobcentret, - i et forpligtende samarbejde med de øvrige
fagcentre: Børn og Familie, Sofie Krogh, Børn, Læring og Uddannelse. I
forlængelse heraf har Kommunalbestyrelsen ønsket, at der efter et år
evalueres/følges op med en orientering om status på KUI. Status på udmøntningen
af den besluttede KUI-model, herunder udfoldelsen af samarbejdet i praksis,
fremlægges hermed til orientering.

**Indstillinger**

Direktionen indstiller, at orientering om status på
udmøntning af den kommunale ungeindsats tages til efterretning.

**Behandling**

Direktion, Børn-Familieudvalg, Socialudvalg, Økonomiudvalg,
Kommunalbestyrelse.

**Sagsfremstilling**

KUI skal jf. lov om kommunal
ungeindsats sikre, at der sker en koordinering af den samlede ungeindsats i
kommunen på tværs af uddannelses-, beskæftigelses- og socialindsatsen med det
formål, at gøre alle unge under 25 år parat til at gennemføre en
ungdomsuddannelse eller komme i beskæftigelse. I Kalundborg Kommune har man
politisk vedtaget, at de 25-29-årige (målgruppen for ungeindsatsen inden for
beskæftigelsesloven) også skal omfattes af KUI.

Kommunalbestyrelsen har på møde
den 26. juni 2019 besluttet at organisere arbejdet i KUI i form af et
’tværgående team’ og at ansvaret for opgaven med at sikre, at der sker en
koordinering af den samlede ungeindsats, placeres i Jobcentret.
Administrationen, herunder medarbejderrepræsentanter fra de 4 fagcentre, har i
perioden september 2019 – marts 2020 arbejdet med at udfolde den besluttede
samarbejdsmodel i praksis.

Beslutningen om at organisere KUI
i form af et ’tværgående team’ udmøntes i praksis ved etablering af et
tværgående *’KUI-team’*. Der er tale om en konkret samarbejdsmodel drevet
af et formaliseret tværfagligt dialog- og koordinationsforum, hvor medarbejdere
med relevant beslutningskompetence drøfter og tilrettelægger indsatsen for de
unge, som har behov for en sammenhængende og koordineret indsats på tværs af
uddannelses-, social- og beskæftigelsesindsatsen. Jobcentret har driftsansvaret
for KUI-teamet, herunder udarbejdelse af dagsorden, referater mv. Medlemmerne af
KUI-teamet refererer til eget fagcenter og sammensættes af 4 faste
repræsentanter fra Jobcentret, Børn, Læring og Uddannelse, Børn og Familie samt
Sofie Krogh. Derudover inddrages ad-hoc repræsentanter fra øvrige
relevante enheder/institutioner som bl.a. misbrugscentret i det omfang, der
opstår behov.

*Trinmodellen – samarbejde på
flere niveauer*

De unge er meget forskellige og
har forskellige grader af behov for støtte. I Kalundborg Kommune arbejdes
derfor tværgående med de unge på flere niveauer i form af en *trinmodel*,
hvor graden af behov for koordinering og sammenhængende indsats stiger fra trin
til trin således, at trin 3 betegner indsatsen for de mest udsatte unge.

På trin 1 arbejder enhederne
primært med de enkelte unge inden for eget fagcenter og ud fra en monofaglig
tilgang. Der er her tale om unge, som klarer sig med de almindelige tilbud og
indsatser, og hvor der ikke er behov for at bringe den unges sag for
KUI-teamet.

På trin 2 samarbejder
medarbejderne fra de forskellige fagcentre på tværs. Der er her tale om unge
med en sag i flere fagcentre, som har brug for vejledning og støtte for at
starte og blive fastholdt i uddannelse eller beskæftigelse.

På trin 3 arbejder enhederne i
det tværgående KUI-team sammen om indsatsen. Der er her tale om unge med
komplekse udfordringer, herunder misbrugsproblemer, som ikke har profiteret ved
monofaglige indsatser eller samarbejde på tværs.

*Indsatserne i KUI*

Med udgangspunkt i den enkelte
unge sker der en samlet afvejning af mulige indsatser og tilbud på tværs af
lovgivningerne. De aktuelle indsatser i de 4 fagcentre er kort beskrevet i
notat af 18. juni vedlagt som bilag.

*Målgruppen*

Målgruppen
for en tværgående indsats vurderes at udgøre i alt ca. 600 unge mellem 15 og 29
år, hvoraf målgruppen for KUI-teamet (trin 3 i trinmodellen) vurderes at udgøre
ca. 360 unge i alderen 15-29 år. Umiddelbart vurderes det, at KUI-teamet vil
skulle behandle ca. 60-70 ungesager årligt. Antallet af unge med behov for en
sammenhængende vil løbende blive registreret og fulgt med henblik på eventuel
justering af estimeringen fremadrettet.

Udmøntningen af den besluttede KUI-model
indebærer derudover følgende elementer:

·
Etablering af en koordinatorfunktion forankret i Jobcentret, som
bl.a. skal sikre koordinering og understøtte KUI-teamets arbejde. Funktionen
varetages af en specifik medarbejder ansat i Jobcentret.

·
Etablering af 2 KUI-kontaktpersoner, der kan tilknyttes unge, som
kommunen vurderer, af personlige eller sociale årsager, har behov for støtte
fra flere enheder i kommunen. Kontaktpersonen har til opgave at følge og støtte
den unge frem mod fastholdelse på en ungdomsuddannelse eller i beskæftigelse.
KUI-kontaktpersonerne ansættes i Jobcentret.

·
En samlet afvejning og brug af mulige tilbud og indsatser på
tværs af Beskæftigelsesloven, Serviceloven og KUI-loven afhængig af den enkelte
unges behov og interesser.

·
Uddannelsesvejledningen og de opgaver, der løses af UU
intensiveres og målrettes så synergierne i den besluttede KUI-model udnyttes
til de unges fordel.

·
Opgaverne med tilvejebringelse af praktikpladser til
virksomhedspraktik for unge i EGU-sporet på FGU og øvrige koordinerende og
opsøgende funktioner ift. virksomhedspraktik jf. KUI-loven samles i Jobcentret.
Den eksisterende aftale mellem BLU og FGU om etablering af praktikpladser for
unge i EGU-sporet på FGU erstattes således af en aftale med Jobcentrets virksomhedsteam.

*Mål for KUI – på kort og langt
sigt*

Målsætningen for den kommunale
ungeindsats er allerede givet i aftaleteksten forud for KUI-loven. Her lyder
det, at målsætningen er, at alle 25-årige skal have gennemført en uddannelse,
være i uddannelse eller være i beskæftigelse. Det betyder bl.a. at:

·
I 2030 skal mindst 90 pct. af de 25-årige have gennemført en
ungdomsuddannelse.

·
I 2030 skal andelen af unge op til 25 år, som ikke har
tilknytning til uddannelse eller arbejdsmarked, være halveret.

[adresse] udgangsposition ift. den nationale
uddannelsespolitiske målsætning fremgår af nedenstående tabel.

|  |  |  |  |
| --- | --- | --- | --- |
|  | Andel af ungdomsårgang 2016, som forventes at få mindst en ungdomsuddannelse inden de er 25 år, dvs. 8 år efter 9. klasse | Antal uden tilknytning til uddannelse og arbejdsmarked | Andel af kommunens unge uden tilknytning til uddannelse og arbejdsmarked |
| Kalundborg | 80 pct. | 610 | 11,6 pct. |
| Hele landet | 84 pct. | 48.490 | 7,0 pct. |
| [adresse] 82 pct. | 8.350 | 9 pct. |

*Kilde:* *Status
for målsætning vist i* *UVM-notat 5.
december 2017 vedr. “Den nye uddannelsespolitiske målsætning”. Data er
fremskrevne værdier baseret på kommuneprofilmodel 2016*.

Den nationale målsætning
suppleres i Kalundborg Kommune med følgende delmål frem mod slutmålet. I 2023:
Mindst 83 pct. af de 25-årige skal have gennemført en ungdomsuddannelse.
Andelen af unge op til 25 år, som ikke har tilknytning til en uddannelse eller
arbejdsmarked skal være faldet med 15 pct. ift. udgangspositionen. I 2026:
Mindst 86 pct. af de 25-årige skal have gennemført en ungdomsuddannelse.
Andelen af unge op til 25 år, som ikke har tilknytning til en uddannelse eller
arbejdsmarked skal være faldet med 25 pct. ift. udgangspositionen

En forsigtig målsætning for det
første års indsats er, at antallet af unge uden tilknytning til uddannelse og
beskæftigelse skal være faldet med 5 pct. i august 2021 i forhold til
Kalundborg Kommunes udgangspositionen.

*Organisering*

Som led i udmøntningen af
KUI-modellen etableres en projektorganisation bestående af en styregruppe
bemandet med de 4 niveau 2 chefer, som refererer til den samlede styregruppe,
en teamledergruppe bemandet med teamledere fra de 4 fagcentre, som har ansvaret
for den daglige drift af KUI samt selve KUI-teamet jf. ovenstående, og hvor
KUI-koordinatoren afrapporterer til teamleder- og styregruppe og således
fungerer som bindeled opadtil.

Notat af 18. juni 2020 med fyldigere beskrivelse af
udmøntningen af KUI-modellen i Kalundborg Kommune samt notat af 18. juni 2020
med oversigt over de aktuelle indsatser er vedlagt som bilag.

**Økonomiske konsekvenser**

Finansieringen af 1 KUI-koordinator og 2 KUI-kontaktpersoner
forankret i Jobcentret sker ved, at DUT-midlerne i 2020 samles i Jobcentret, og
Jobcentret finansierer udgifterne til stillingerne inden for denne ramme. I
2021 finansieres omkostningerne ved DUT-midler samt 0.6 mio.kr. fra
Direktionspuljen og restfinansiering fra Jobcentret. Fra 2022 fordeles
omkostningerne således, at DUT-midlerne tilføres Jobcentret, hver af de 3
øvrige fagcentre (BLU, B&F samt VSE) bidrager med 150.000 kr. og resten
finansieres af Jobcentret.

**Direktionens møde den 3. august
2020:**

Anbefales.

**Børn- og Familieudvalgets møde
den 12. august 2020:**

Anbefales.

**Socialudvalgets møde den 13.
august 2020:**

Anbefales, idet udvalget foreslår, at Kommunalbestyrelsen
får en status en gang årligt.

**Økonomiudvalgets møde den 19.
august 2020:**

Socialudvalgets indstilling anbefales.

**Bilag**

|  |  |
| --- | --- |
| 2020-06-18\_Notat\_Udmøntning af KUI i KK | 326-2020-219181 |
| 2020-06-18\_Oversigt over indsatser for unge i de 4 fagcentre\_KUI | 326-2020-219182 |